polyglot-tagger/wikipedia-language-snippets-filtered huggingface dataset:
గ్రామంలో వ్యవసాయ పరపతి సంఘం ఉంది. గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వాణిజ్య బ్యాంకు, సహకార బ్యాంకు గ్రామం నుండి 5 కి.మీ. లోపు దూరంలో ఉన్నాయి. రోజువారీ మార్కెట్, వారం వారం సంత గ్రామం నుండి 5 కి.మీ. లోపు దూరంలో ఉన్నాయి.ఏటీఎమ్ గ్రామం నుండి 10 కి.మీ.కి పైబడిన దూరంలో ఉంది. వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉంది.
పెదగాదవిల్లిలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 కి.మీ. లోపు దూరంలో ఉన్నాయి.
జాగ్వార్ 2016 లో విడుదలైన కన్నడ డబ్బింగ్ సినిమా. కర్ణాటక రాష్ట్ర మాజీ ముఖ్యమంత్రి హెచ్. డి. కుమారస్వామి కుమారుడు నిఖిల్ గౌడ ఈ చిత్రంలో హీరో
గ్రామంలో ప్రభుత్వ ప్రాథమిక పాఠశాల ఒకటి ఉంది.2 ప్రభుత్వ అనియత విద్యా కేంద్రాలు ఉన్నాయి. బాలబడి మర్పల్లిలోను, ప్రాథమికోన్నత పాఠశాల పిల్లిగుండ్లలోను, మాధ్యమిక పాఠశాల మేకవానిపల్లిలోనూ ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల మర్పల్లిలోను, ఇంజనీరింగ్ కళాశాల వికారాబాద్లోనూ ఉన్నాయి. సమీప వైద్య కళాశాల హైదరాబాదులోను, మేనేజిమెంటు కళాశాల, పాలీటెక్నిక్‌లు వికారాబాద్లోనూ ఉన్నాయి. సమీప వృత్తి విద్యా శిక్షణ పాఠశాల వికారాబాద్లోను, దివ్యాంగుల ప్రత్యేక పాఠశాల హైదరాబాదు లోనూ ఉన్నాయి.
జిల్లా రహదారి గ్రామం నుండి 5 కి.మీ. లోపు దూరంలో ఉంది. జాతీయ రహదారి గ్రామం నుండి 5 నుండి 10 కి.మీ. దూరంలో ఉంది. రాష్ట్ర రహదారి, ప్రధాన జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
ఇది మండల కేంద్రమైన మర్పల్లి నుండి 14 కి. మీ. దూరం లోను, సమీప పట్టణమైన సదాశివపేట నుండి 21 కి. మీ. దూరంలోనూ ఉంది. 2016 లో చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత రంగారెడ్డి జిల్లా లోని ఇదే మండలంలో ఉండేది.
సుబ్రహ్మణ్య అయ్యర్ భారత స్వాతంత్ర్య ఉద్యమంలో చురుకుగా పాలుపంచుకున్నారు. 1885 డిసెంబరు 12లో తేజ్ పాల్ సంస్కృత కళాశాల వద్ద నిర్వహించిన, భారత జాతీయ కాంగ్రెస్ ఏర్పాటుకు కారణమైన బొంబాయి కాన్ఫరెన్సులో పాల్గొన్న 72 మంది ప్రతినిధుల్లో ఆయన కూడా ఒకరు. భారత జాతీయ కాంగ్రెస్ రెండవ సమావేశాల్లో ప్రభుత్వ సర్వీసుల్లో భారతీయుల ప్రాతినిధ్యం గురించి నివేదించే కమిటీలో సుబ్రహ్మణ్య అయ్యర్ సభ్యునిగా ఎంపికయ్యారు. 1887 మద్రాసు సమావేశాల్లో సుబ్రహ్మణ్య అయ్యర్ భారత జాతీయ కాంగ్రెస్ రాజ్యాంగాన్ని తయారుచేసే కమిటీలో సభ్యునిగా నియమితులయ్యారు. 1894 మద్రాసు సమావేశాల్లో లండన్ లో భారత రాజ్య కార్యదర్శి ఎదుట భారత జాతీయవాదుల వాదన వినిపించే ప్రతినిధి బృందంలో ఒకరిగా ఎంపికయ్యారు. ఫిరోజ్ షా మెహతా సూచనల ప్రకారం దక్షిణాఫ్రికాలో భారతీయుల స్థితిగతులను భారతదేశంలో వివరించేందుకు చేసిన పర్యటనలో భాగంగా పచ్చయ్యప్ప హాలులో ప్రసంగించినప్పుడు గాంధీని ఆయన కలిశారు. ఈ విషయాన్ని గాంధీ తన ఆత్మకథలో ప్రస్తావించారు. 1906లో ఆయన భారత జాతీయ కాంగ్రెస్ లక్ష్యాలను ప్రచారం చేసే స్టాండింగ్ కమిటీలో సభ్యునిగా ఎంపికయ్యారు.
ది హిందూ ప్రారంభం నుంచి తన ఉనికిని విశిష్టంగా నిలుపుకుంటూ వచ్చింది. సుబ్రహ్మణ్య అయ్యర్ అనేక స్టింగ్ ఆపరేషన్లతో తీక్షణమైన, సునిశితమైన వ్యాసాలు రాశారు. సుబ్రహ్మణ్య అయ్యర్ భారత స్వాతంత్ర్య ఆశయాన్ని క్రియాశీలంగా సమర్థించి, బ్రిటీష్ సామ్రాజ్యవాదంపై నిరసన వ్యక్తం చేసేందుకు పత్రికను ఉపయోగించారు. 1897లో బాలగంగాధర తిలక్ను బ్రిటీష్ అధికారులు నిర్బంధించిన జైలు పాలు చేసినప్పుడు ది హిందూ అరెస్టును తీవ్రంగా ఖండించింది. 1883 డిసెంబరు 3లో పత్రిక 100 మౌంట్ రోడ్డుకు మారి, తన స్వంత ప్రెస్ అయిన ది నేషనల్ ప్రెస్ ను స్థాపించింది.
ఆనాటి తంజావూరు జిల్లాలో తిరువదిలో సుబ్రహ్మణ్య అయ్యర్ 1855 జనవరిన జన్మించారు. తిరువది మున్సిఫ్ కోర్టులో న్యాయవాదిగా పనిచేసిన గణపతి దీక్షితార్ ఏడుగురు కుమారుల్లో నాలుగవ వాడు ఆయన. సుబ్రహ్మణ్య అయ్యర్ తొలినాళ్ళలో తిరువేదిలో పాఠశాల విద్యను అభ్యసించడం ప్రారంభించారు, 1871లో తంజావూరులోని సెయింట్ పీటర్స్ కళాశాలలో మెట్రిక్యులేషన్ పూర్తిచేశారు. 1873లో ఆయన ఆర్ట్స్ పరీక్షలను మెరిట్లో పాసయ్యారు, 1874-75లో మద్రాసులో ఉపాధ్యాయ శిక్షణ కోర్సులో చేరి చదివారు.
సుబ్రహ్మణ్య అయ్యర్ సంప్రదాయవాదానికి, మూఢ విశ్వాసాలకు పూర్తి వ్యతిరేకి, సంస్కరణల ప్రోత్సాహానికి ఆయన తన పత్రికను వినియోగించుకున్నారు. ఏదేమైనా సుబ్రహ్మణ్య అయ్యర్ వ్యాసాలు పత్రికను ఎన్నో పరువునష్టం దావాల్లోకి నెట్టాయి, ఈ కేసులపై పోరాటం సుబ్రహ్మణ్య అయ్యర్ ఆర్థిక స్థితిని దారుణంగా దిగజార్చింది. 1898లో సుబ్రహ్మణ్య అయ్యర్ ప్రధాన సంపాదకుడన్న పదవిని వీరరాఘవాచార్యర్ కు అప్పగించారు. 1905లో వార్తాపత్రికను సుసంపన్నుడైన బారిస్టరు కస్తూరి రంగ అయ్యంగార్ కొనేశారు.
మద్రాసు ఉన్నత న్యాయస్థానపు బెంచ్ కు సర్. టి.ముత్తుస్వామి అయ్యర్ ను నియమించాలన్న విషయంపై తమ మద్దతును వినిపించేందుకు సుబ్రహ్మణ్య అయ్యర్ ఎం. వీరరాఘవాచార్యర్, టి.టి.రాఘవాచార్యర్, పి.వి.రంగాచార్యర్, డి. కేశవరావు పంత్, ఎన్. సుబ్బారావు పంతులు వంటివారితో కలిసి 1878 సెప్టెంబరు 20లో ది హిందూ స్థాపించారు. మొదట్లో వారపత్రికగా ది హిందూ ప్రారంభమైంది, తర్వాత మూడు వారాలకు ఓసారి వెలువడే పత్రికగా మారి చివరకు దినపత్రికగా స్థిరపడింది.
గణపతి దీక్షితర్ సుబ్రహ్మణ్య అయ్యర్ సుప్రసిద్ధ భారతీయ పాత్రికేయుడు, సంఘ సంస్కర్త, స్వతంత్ర సమర యోధుడు. ఆయన సుప్రసిద్ధ భారతీయ ఆంగ్ల దినపత్రిక ద హిందూ పత్రికను 1878 సెప్టెంబరు 20న స్థాపించారు. ది హిందూ పత్రికకు 1878 సెప్టెంబరు 20 నుంచి 1898 అక్టోబరు వరకూ అధినేతగానూ, సంపాదకునిగానూ, మేనేజింగ్ డైరెక్టర్ గానూ వ్యవహరించారు.
హిందూ సమాజంలో సంస్కరణ కోసం సుబ్రహ్మణ్య అయ్యర్ తీవ్రస్థాయిలో ఉద్యమించారు. ఆయన విధవా పునర్వివాహాలను సమర్థించి, అంటరానితనం, బాల్య వివాహాలు నశించాలని ఆశించారు. 13 ఏళ్ళ వయసున్న బాల్య వితంతువు, తన కుమార్తె అయిన శివప్రియమ్మాళ్ కు ఓ యువకునితో 1889లో బొంబాయి కాంగ్రెస్ సమావేశాల్లో వివాహం చేశారు.
1889లో విధవరాలైన తన కుమార్తెకు పునర్వివాహం చేసినప్పుడు మైలాపూరులో ఆయన చుట్టూ ఉన్న బంధువులు, స్నేహితులతో కూడిన సమాజమే సామాజికంగా వెలి వేసింది. సుబ్రహ్మణ్య అయ్యర్ భారత జాతీయ కాంగ్రెస్ లోని సంప్రదాయ వర్గపు మద్దతును ఆయన సంస్కరణ భావాలు, ఆచరణ వల్ల కోల్పోవడంతో రాజకీయంగా కూడా పదవులు లభించలేదు.
'ట్రిప్లికేన్ సిక్స్' అని పేరొందిన ఈ సముదాయం ఇతర విద్యార్థులకు బార్ లో సభ్యత్వం వచ్చాకా విడిపోయింది. చివరకు వారిలో వార్తాపత్రికలో సంపాదకుడు జి. సుబ్రహ్మణ్య అయ్యర్, వీరరాఘవాచార్యర్ లు మాత్రమే మిగిలారు.
1889 మే నెలలో సుబ్రహ్మణ్య అయ్యర్ ను బ్రిటీష్ జాతీయుడైన బారిస్టర్ యార్డ్లీ నార్టన్ ఓల్లా పోడ్రిడా పత్రికలో కాలమ్ రాయమని ఆహ్వానించారు. క్రమంగా వారిద్దరూ మంచి సన్నిహితులయ్యారు.
వ్యవసాయ మార్కెటింగ్ సొసైటీ లేదు. సమీప వ్యవసాయ మార్కెటింగ్ సొసైటీగ్రామానికి 5 నుంచి 10 కిలోమీటర్ల లోపే ఉంది.
ఇంటర్నెట్ కెఫెలు / సామాన్య సేవా కేంద్రాలు లేదు. సమీప ఇంటర్నెట్ కెఫెలు / సామాన్య సేవా కేంద్రాలుగ్రామానికి 5 నుంచి 10 కిలోమీటర్ల లోపే ఉంది.
గ్రామం ప్రధాన జిల్లా రోడ్డుతో అనుసంధానం కాలేదు.సమీప ప్రధాన జిల్లా రోడ్డుగ్రామానికి 5 నుంచి 10 కిలోమీటర్ల లోపే ఉంది.
సత్సంప్రదాయ పరిరక్షణ సభ, సంస్కృత విజ్ఞానవర్ధినీ పరిషత్‌ అను సంస్థలను స్థాపించి తొంభైకి పైగా గ్రంథాలను రచించి ముద్రింపచేశారు.అనేకనూతన దేవాలయాలను,శిథిలావస్థలో ఉన్నదేవాలయాలను ప్రతిష్ఠించారు. సంస్కృత విజ్ఞానవర్ధిని పరిషత్‌ను స్థాపించి దీని ద్వారా ఆరు గ్రంథాలను ప్రచురించాడు. సత్సంప్రదాయ పరిరక్షణ సభను ఏర్పాటు చేసి ఈ సంస్థ ద్వారా మరో 54 గ్రంథాలను ముద్రించాడు.
నల్లాన్‌ చక్రవర్తుల రఘునాథాచార్యస్వామి సంస్కృత భాషా పండితుడు, సాహితీకారుడు. అతను వేద వేదాంగాలను అధ్యయనం చేసిన వ్యక్తి. అతను గ్రంథరచన, పాఠప్రవచన, ధార్మిక వేదాంత శాస్త్ర విషయ ప్రబోధములతో జీవనయానాన్ని కొనసాగించారు. అతను త్రిదండి చినజీయర్‌ స్వామికి గురువు. చినజీయర్‌కు తర్కశాస్త్రం, సంస్కృతం బోధించారని చెబుతారు. శ్రీవైష్ణవ పీఠాధిపతుల్లో చాలామంది ఆయన శిష్యులు ఉన్నారు.
అతను 2018 అక్టోబరు 13న వరంగల్‌ శివనగరలోని తన స్వగృహంలో తుదిశ్వాస విడిచాడు. అతని భార్య సీతమ్మ. వారికి నలుగురు కుమార్తెలు శేషమ్మ, శ్రీదేవి, నీలాదేవి, గోదాదేవి.
స్వగ్రామం వచ్చిన ఆయన 1939లో కమ్యూనిస్టు పార్టీలో చేరారు. అప్పటికే నిజాం పాలనలో కమ్యూనిస్టు పార్టీపై నిషేధం ఉంది. హైదరాబాద్‌లో ‘కామ్రేడ్స్‌ అసోసియేషన్‌’ నిర్మాతల్లో ఆయన ప్రథములు. ఉద్యమం సాయుధ పోరాట రూపం తీసుకున్న కాలంలో అంటే 1941-51 దశాబ్దంలో కీలకమైన నల్గొండ జిల్లా పార్టీ బాధ్యతలు చేపట్టి యూనియన్‌ సైన్యాలపై కొనసాగిన పోరాటానికి కూడా నాయకత్వం వహించి పోరాట విరమణ వాదాన్ని వ్యతిరేకించాడు. తెలంగాణ పోరాట చరిత్రను ఆయన సవివరంగా గ్రంథస్థం చేసినా అందులో మొదటి భాగమే అందుబాటులోకి వచ్చింది. ‘జనగామ ప్రజల వీరోచిత పోరాటం’. ‘హైదరాబాద్‌ కౌల్దారీ చట్టం’ అనే పుస్తకాలు రాశారు. పోరాట విరమణ తర్వాత కాలంలో 1957లో నల్గొండ నియోజకవర్గం నుంచి పార్లమెంటు సభ్యునిగా ఎన్నికయారు. ఆయన మొత్తం పొలాన్ని కౌలుదారులకే ఇచ్చేశాడు. 1962లోనూ, 1964లోనూ డిటెన్యూగా, 1970లో నాగిరెడ్డి కుట్రకేసులో ముద్దాయిగానూ జైలు జీవితం గడిపారు. కుట్ర కేసులో నాలుగు సంవత్సరాలు కారాగార శిక్ష విధించగా బెయిల్‌పై విడుదలయ్యారు.
జనగామ ప్రాంతంలో చెదిరిన ఉద్యమాన్ని సాయుధ పోరాట దశకు చేర్చి, బెదిరిన ప్రజలను వీరుయోధులుగా తీర్చిదిద్ది ఏనాడూ శత్రువు చేతికి చిక్కకుండా పోరాట ప్రాంతాల్లో, సాయుధ దళాలతోనే వుంటూ అడుగడుగున పార్టీలోని మితవాదుల కుట్రలను ఎదిరిస్తూ రజాకార్లకే కాకుండా యాభై వేల నెహ్రూ సైన్యాలను సైతం మూడేళ్లకు మూడేళ్లకుపైగా ముప్పుతిప్పలు పెట్టిన పోరాటానికి, మార్గదర్శి ఆయన. 1944-51 దాకా ఏడేళ్లపాటు ప్రజలను పోరాటానికి సిద్ధం చేయడానికి భావజాల వ్యాప్తికోసం, జరిగిన అన్యాయాలను లోకం దృష్టికి తేవడం కోసం పల్లెపల్లె, ఇల్లిల్లు తిరిగి బాధితులను స్వయంగా కలిసి వెట్టిచాకిరి, ఆకునూరు-మాచిరెడ్డి పల్లె దురంతాలు, నల్గొండ ప్రజల వీరోచిత పోరాటం జనగామ ప్రజల పోరాటం వంటి విలువైన సాహిత్యం వెలువడింది.
నల్గొండ జిల్లా కడవెండి గ్రామంలో శాంతియుతంగా సాగుతున్న వాలంటరీ దళ ఊరేగింపుపై 1946 జూలై 6న భూస్వాముల గూండాలు కాల్పుల్లో దొడ్డి కొమురయ్య మరణించాడు. దీంతో తెలంగాణ రైతాంగ ప్రజా ఉద్యమం ఉన్నత స్థాయికి చేరి, సాయుధ పోరాట రూపం తీసుకున్నది. 1946 డిసెంబర్ నాటికి దాదాపు120 గ్రామాల్లో గ్రామ రాజ్యాలేర్పడి 3,000 ఎకరాల భూస్వాముల భూములను పేదలకు పంచారు. 1946 నుండి 1951 వరకు సాగిన ఈ పోరాటంలో డీవీ ప్రధాన పాత్రధారి. సాయుధ పోరాటాన్ని విరమించాలని 1948లో ఆంధ్ర కమ్యూనిస్టు పార్టీ నిర్ణయించినప్పుడు డీవీ ‘తెలంగాణ సాయు ధ పోరాటాన్ని విరమించాలనే తప్పుడు ధోరణులపై విమర్శ’ అన్న గ్రంథాన్ని రచించారు.
తెలంగాణ సాయుధ పోరాట కాలంలో ఎనిమిది సంవత్సరాలు, నక్సల్‌బరి పోరాటకాలంలో 9 సంవత్సరాలు ఆయన అజ్ఞాతంలో ఉన్నారు. ఉమ్మడి కమ్యూనిస్టు పార్టీలో కేంద్ర కమిటీ సభ్యునిగా, సీపీయం నుంచి విడిపోయిన తర్వాత ఆంధ్రప్రదేశ్‌ విప్లవ కమ్యూనిస్టు పార్టీ కార్యదర్శిగా, అనంతరకాలంలో ‘భారత విప్లవకారుల సమైక్యతా కేంద్రం’ కేంద్ర కమిటీ కార్యదర్శిగా, ప్రొలిటేరియన్‌ పాత్‌, సంకేతం, జనశక్తి పత్రికల ద్వారా దేశంలో కమ్యూనిస్టు విప్లవకారుల్లో పొడ చూపిన అతివాద, మితవాద పెడధోరణులకు వ్యతిరేకంగా తరిమెల నాగిరెడ్డితో కల్సి ఆయన చేసిన పోరాటం అద్వితీయం. ఈ సిద్ధాంత పోరాటంలో వారి జోడి అపూర్వం.
ఆయన 1917 జూన్ 2న వరంగల్ జిల్లా ఇనుగుర్తిలో జన్మించారు. కానీ ఆయన స్వస్థలం సూర్యాపేట సమీపంలోని చందుపట్ల గ్రామం. ఆయన సంపన్న భూస్వామ్య కుటుంబంలో జన్మించారు. ఆయన బాలవితంతువైన శ్రీరంగమ్మను వివాహం చేసుకున్నారు. దేవులపల్లి ప్రాథమిక విద్యాభ్యాసం చందుపట్ల సమీపంలోని తిరుమలగిరి, నామవరం గ్రామాల్లోనూ, మాధ్యమిక విద్య సూర్యాపేటలోనూ, హైస్కూలు చదువు వరంగల్‌లోనూ సాగింది. ఉస్మానియా విశ్వవిద్యాలయం నుంచి బహిష్కరింనబడంతో జబల్పూరు వెళ్ళి అక్కడ బి.ఎ. డిగ్రీ పూర్తి చేసుకున్నారు. అక్కడే జాతీయోద్యమంతోనూ కమ్యూనిస్టు సాహిత్యంతోనూ పరిచయం ఏర్పడింది.
దేవులపల్లి కలం నుంచే మా భూమి వంటి అనేక నాటకాలకు, కళారూపాలకు, రచనలకు, పాటలకు, బుర్రకథలకు కథావస్తువుగా మారింది. 1983-84లో దేవులపల్లి గళం నుంచి జాలువారి అక్షరరూపం సంతరించుకున్న తెలంగాణ ప్రజల సాయుధ పోరాట చరిత్ర సాయుధ పోరాట కాలం నాటి, అంతకన్న రెండు మూడు దశాబ్దాలకు పూర్వం వున్న ఆర్థిక, సామాజిక, సాంస్కృతిక, రాజకీయ పరిస్థితులను, జన జీవన స్థితిగతులను వివరించే సాధికారత కలిగిన ఏకైక ప్రామాణిక గ్రంథమని చెప్పవచ్చు.
1951 నుండి 1968 వరకు కమ్యూనిస్టు పార్టీలు పార్లమెంటరీ పంథాలో కూరుకుపోయినప్పుడు డీవీ తనదైన సైద్ధాం తిక అవగాహనతో రివిజనిస్టులను, నయారివిజనిస్టులతో విభేదిం చారు. 1968-69 కాలంలో ‘పోరాట ఉద్యమానికి పునాదులు వేయం డి’ అన్న సర్క్యులర్‌ను రచించి, ‘తక్షణ కార్యక్రమం’ అనే రచన ద్వారా తిరిగి విప్లవోద్యమానికి నిర్మించవల్సిన ఆవశ్యకతను గుర్తు చేశారు. ఫలితంగా 1975లో భారత కమ్యూనిస్టు విప్లవకారుల సమైక్యత కేం ద్రం ఏర్పడింది.
దేవులపల్లి వెంకటేశ్వరరావు కమ్యూనిస్టు పార్టీ సెక్రటేరియట్ సభ్యుడు, నల్లగొండ జిల్లా పార్టీ కార్యదర్శి. 1951 వరకు జరిగిన తెలంగాణ సాయుధ రైతాంగ పోరాటానికి గుండెలాంటి నల్గొండ జిల్లా పార్టీ సారధిగా అటు పోరాటంలోనూ, ఇటు సిద్ధాంత చర్చలోనూ అగ్రభాగాన నిల్చిన వ్యక్తి.
యేసు నజరేయుడైన యేసుగా కూడా పిలవబడే ఈయన పేరిట పౌలు గారిచే అంతియొకయలో యేసు వారి శిష్యలకు క్రైస్తవులు అనే పేరు పెట్టరు. ఈయన యేసు క్రీస్తుగా కూడా వ్యవహరించబడతాడు. క్రీస్తు అన్న పదము గ్రీకు భాషలో క్రీస్తోస్ నుండి పుట్టింది.ఇది హీబ్రూలో "మెసయ్యా"కు సమానం. ఇక విషయానికి వస్తే క్రీస్తు 12 సంవత్సరముల వయ్యస్సు తర్వాత 18 సంవత్సరములు ఎవరికి తెలియదని సంఘటనాలు కూడా ఉన్నాయి అని కొందరు చెబుతారు అయితే యూదుల ఆచారము ప్రకారము ప్రతి సంవత్సరము పాపపరిహారార్థబలి యెరుషలేములో చెల్లించాలి లేకపోతే అతను యుదుడిగా పరిగణించబడడు. ఏసుప్రభుతో చుట్టుప్రక్కల ఉన్న వారు ఈయన వడ్ల వారి కుమారుడు కాదా అనగా వడ్రంగి కుమారుడు కాదా ఈయన సహోదరులు సహోదరీలు మనతో ఉన్నవారు కదా అని చెప్పడం బైబిల్లో చూస్తాము దీనిబట్టి చరిత్రకారుడు నికోలస్ వంటి కొందరు తమ యొక్క పేరు కొరకు ఈ విధంగా దుర్బోధ లను తీసుకువచ్చారని చెబుతారు
స్వూన్ సిద్ధాంతం ప్రకారము ఏసుక్రీస్తు ఈస్టర్ రోజున లేచి కొంత కాలము తర్వాత చనిపోయిన పిమ్మట ఆయనను కాశ్మీర్లో గల కన్యార్ జిల్లాలో గల హర్వాన్లో ఇద్దరు అపోస్టులు పూడ్చి పెట్టారు. ఈ విషయం మెహర్ బాబా, నోటొవిచ్, ఫీదా హస్నియన్ అంగీకరించారు.
సుప్రసిద్ధులైన పంజాబీ రచయితల జాబితా ఇది. వీరిలో పంజాబ్ ప్రాంతంలో జన్మించినవారూ, జీవించినవారూ, పంజాబీ భాష రచయితలు ఉన్నారు.
ఆగాఖాన్‌ పేలస్‌ నుండి విడుదలయ్యిన తర్వాత గాంధీగారి అనుమతితో రూర్కీలో కిసాన్‌ ఆశ్రమాన్ని స్థాపించింది. ఈ ఆశ్రమ నిర్మాణానికి గ్రామీణులు పెద్ద ఎత్తులో స్థలాన్ని సమకూర్చారు. స్వాతంత్ర్యం వచిన తర్వాత ఋషికేశ్‌లో పశులోక్‌ ఆశ్రమాన్ని స్థాపించి, ఆ ప్రాంతానికి బాపూ గ్రామ్‌ అనే పేరుని సార్థకం చేసింది.అలాగే 1952లో భిలాంగనలో గోపాల్‌ ఆశ్రమం కూడా స్థాపించింది. ఈ ఆశ్రమాలో గడుపుతూ ఈమె పాల సరఫరా, వ్యవసాయంలో పరిశోధనలు చేస్తూండేది. అలాగే ఒకొక్కసారి కాశ్మీరు వెళ్ళి కొంత కాలం గడుపుతూ ఉండేది. ఈమె ఆ సమయంలో అక్కడ అడవులు నరికి వేయడం, అందువల్ల విశాల భూముల్లో వరదలు ముంచుకురావడం వంటిని పరిశీలించి, ఆరోజుల్లోనే ఈ నేపథ్యంలో ‘సమ్‌థింగ్‌ రాంగ్‌ ఇన్‌ ది హిమాలయా’ అనే పుస్తకాన్ని కూడా ప్రచురించింది.
మీరా ఒక కేసు వాదన విషయంలో డేవిడ్‌ ల్లోయిడ్‌ జార్జ్‌, జనరల్‌ స్మత్స్‌, విన్‌స్టన్‌ చర్చిల్‌లతో పాటు అమెరికా వెళ్ళింది. అక్కడ వైట్‌ హౌస్‌లో ఈ కేసు నిమిత్తం మాట్లాడ్డానికి రూస్‌వెల్ట్‌ను కూడా కలిసింది. సేవాశ్రమ్‌ని అభివృద్ధిచేయాలన్ని దృఢసంకల్సం మీరాకి ఎప్పుడూ ఉండేది. 1942లో జపాన్‌ దాడిని వ్యతిరేకిస్తూ శాంతియుతంగా ఎదుర్కునేందుకు ఒరిస్సా ప్రజలతో మమేకమై చేసిన పోరాటం సాగించింది. మీరా గాంధీతో పాటు 1942 నుండి 1944 వరకూ పూణేలోని ఆగాఖాన్‌ పేలస్‌లో నిర్భధంలో ఉంది. అప్పుడే, ఈమె మహాదేవ్‌ దేశాయ్‌, కస్తూరీబాయ్‌ మరణాలు చూసి చలించిపోయింది. అంతే కాకుండా ఈరోజుల్లో జరిగిన ప్రతి సన్నివేశాన్నీ కళ్ళారా చూసిన ప్రత్యక్షసాక్షి మీరాయే. చివరికి గాంధీగారి అంతిమ యాత్రలో కూడా మీరా సాక్షీభూతురాలై నిలిచింది.
1931లో లండన్‌లో జరిగిన రౌండ్‌ టేబుల్‌ సమవేశం గాంధీ, ఇతర ప్రముఖులతో పాటు మీరా కూడా పాల్గొంది.లండన్ నుండి తిరిగి వచ్చే ముందు ఆమె,గాంధీజీతో కలసి రోలాండ్ ను సందర్శించింది. వారు అచట ఒక వారం రోజులు ఉన్నారు. రోలాండ్ ఆమెకు ఆమె భారతదేశంలో ఉన్న సమయంలో "బీతోవన్" పై వ్రాసిన ఒక గ్రంథాన్ని యిచ్చాదు. 1960 లో ఆ గ్రంథాన్ని చదవడం ప్రారంభించింది. ఆమె తన చివరి రోజులను బీతోవన్ సంగీతం సృష్టించిన నేల అయిన ఆస్ట్రేలియాలో గడపాలని నిర్ణయించుకుంది. 1931లో తరిగి ప్రారంభమైన సహాయ నిరాకరణోద్యమం కారణంగా 1932-33లో ఈమె జైలు జీవితం గడపవలసి వచ్చింది.
మెడిలియన్‌ స్లేడ్‌ , బ్రిటన్‌ వనిత. బ్రిటీష్‌ సైన్యాధిపతి సర్‌. ఎడ్మిరల్‌ స్లేడ్‌ కుమార్తె. మహాత్మాగాంధీ సిద్ధాంతాలకి ఆకర్షితురాలై భారత స్వతంత్య్ర పోరాటంలో గాంధీతో కలిసి పనిచేయడానికి తన ఇంటిని వదిలి వచ్చిన మానవతా వాది. స్లేడ్‌ తన జీవితాన్ని మానవాభివృద్ధికి దోహదం చేసిన వనిత. గాంధీ సిద్ధాంతాలని ఆచరిస్తూ దేశస్వాతంత్ర్యానికి ఉద్యమించిన ఈమెకు మహాత్మాగాంధీ శ్రీకృష్ణభక్తురాలైనా మీరా బాయ్‌ పేరుని పెట్టారు. అప్పటి నుండి స్లేడ్‌ మీరా బెహన్‌గా పిలవబడుతూ అందరికీ ఎంతో చేరువయ్యింది.
ఆమె 1925 నవంబరు 7న ఈమె భారతదేశంలో అడుగు పెట్టింది. ఈమెని ఆనాడు మహదేవ్‌ దేశాయ్‌, వల్లభాయ్‌ పటేల్‌, స్వామీ ఆనంద్‌ రిసీవ్‌ చేసుకున్నారు.ఈ విధంగా వచ్చిన స్లేడ్‌ 34 సంవత్స రాలుగా భారతదేశంలోనే స్థిరనివాసం ఏర్పరచుకుంది. ఇక్కడ ఉన్న కాలంలో ఈమె హిందీ నేర్చు కునేందుకు కంగ్రిటో గురుకులానికి వెళ్ళేది. ఆ తరువాత భగవద్భక్తి ఆశ్రమానికి కూడా వెళ్ళి ఆ ఆశ్రమ వ్యవస్థాపకులైన స్వామీ పరమానంద మహారాజ్‌ ఆశీస్సులు అందుకుంటూ ఉండేది. ఈ ఆశ్రమంలో తనకు కలిగిన ఆధ్యాత్మిక అనుభ వాల్ని మహాత్మాగాంధీకి రాస్తూండేది.
ఈమెకి మన భారత ప్రభుత్వం 1981లో భారతదేశ రెండవ పౌరురా లుగా ప్రకటించి, అత్యంత ప్రతిష్ఠాత్మక మైన పద్మవిభూషన్‌ బిరుదుతో ఈమె సేవల్ని కొనియాడుతూ ఘనంగా సత్క రించింది.
గ్రామంలో ప్రభుత్వ ప్రాథమిక పాఠశాల ఒకటి ఉంది.సమీప బాలబడి, ప్రాథమిక పాఠశాల గోవిందారంలోను, ప్రాథమికోన్నత పాఠశాల వెంకటరావుపేట్లోను, మాధ్యమిక పాఠశాల వెంకటరావుపేట్లోనూ ఉన్నాయి. సమీప జూనియర్ కళాశాల మేడిపల్లిలోను, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల‌లు జగిత్యాలలోనూ ఉన్నాయి. సమీప వైద్య కళాశాల, మేనేజిమెంటు కళాశాల, పాలీటెక్నిక్ కరీంనగర్లో ఉన్నాయి.సమీప వృత్తి విద్యా శిక్షణ పాఠశాల, అనియత విద్యా కేంద్రం జగిత్యాలలోను, దివ్యాంగుల ప్రత్యేక పాఠశాల కరీంనగర్ లోనూ ఉన్నాయి.
పోస్టాఫీసు సౌకర్యం, సబ్ పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉన్నాయి. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, మొబైల్ ఫోన్ మొదలైన సౌకర్యాలు ఉన్నాయి. పబ్లిక్ ఫోన్ ఆఫీసు గ్రామానికి 5 నుండి 10 కి.మీ. దూరంలో ఉంది. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
ఇది మండల కేంద్రమైన మేడిపల్లి నుండి 18 కి. మీ. దూరం లోను, సమీప పట్టణమైన జగిత్యాల నుండి 25 కి. మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత కరీంనగర్ జిల్లాలో, మేడిపల్లి మండలంలో ఉండేది. 2022 సెప్టెంబర్ లో నూతన మండలాల ఏర్పాటులో భాగంగా మేడిపల్లి నుండి నూతనంగా ఏర్పాటైన భీమారం మండలంలో చేరింది.
సంస్కృత భాష పూర్వవైభవాన్ని పునః ప్రతిష్ఠించడానికి ప్రపంచ వ్యాప్తంగా క్రీయాశీలంగా పనిచేస్తున్న సంస్థ సంస్కృత భారతీ. ఒకప్పుడు భారతదేశంలో వ్యావహారిక భాషగా వెలుగొందిన సంస్కృతం, శతాబ్దాలపాటు భారతదేశంపై జరిగిన ఆక్రమణలు, విదేశీయుల పాలన కారణంగా తన వైభవాన్ని కోల్పోయింది. ఆ వైభవాన్ని తిరిగి నెలకొల్పడానికి కంకణం కట్టుకుని అహర్నిశలు విశ్వవ్యాప్తంగా కృషి చేస్తున్నది, సంస్కృత భారతీ. ప్రదాన కార్యాలయము న్యూఢిల్లీ, అమెరికాలోని కాలిఫోర్నియాలో ఉంది. భారతదేశంలోని అన్ని సంస్కృతాభిమాన సంస్థల యొక్క కేంద్రీకత సంస్థగా ఉంది. అమెరికా, ఇంగ్లాండ్, ఇండోనేషియా, ట్రినిడాడ్, అరబ్ మొదలగు 35 విదేశాలలో సంస్కృత ప్రచారాన్ని దిగ్విజయంగా నిర్వహిస్తుంది. చాము కృష్ణ శాస్త్రి గారిచే 1981 లో 'వదత సంస్కృతమ్-సంసృతం మాట్లాడండి' అనే నినాదంతో స్థాపించబడి విభిన్న ప్రణాళికలతో ముందుకు వెళ్తోంది. సంస్కృతంలో మాట్లాడడం ద్వారా, సంస్కృతంలోనే బోధించడం ద్వారా సంస్కృతాన్ని ప్రచారం చేస్తుంది.
ఉదాహరణకు, వ్యక్తులు గత వారపు వార్తాపత్రికలను చదవాలనుకోరు. అలానే సమకాలీన ప్రపంచానికి సంబంధించిన విషయాలపై సంస్కృతంలో కొత్త సాహిత్యాన్ని సృష్టించాలి. అక్కడ కూడా బాల సాహిత్యం, వినోద సాహిత్యం, కాల్పనిక సాహిత్యం, వైజ్ఞానిక సాహిత్యం వంటి అనేక రకాల సాహిత్యాలు వెలువడాలి. సృష్టించబడిన కొత్త సాహిత్యం ఇటీవలి సందర్భాలు, ఇటీవలి విషయాలు, ఇటీవలి పేర్లు, ఇటీవలి జీవితాలు, ఇటీవలి శాస్త్రీయ పురోగతులు మొదలైనవాటిని ప్రతిబింబిస్తుంది. నేడు, ప్రపంచంలోని అన్ని భాషలలో, అత్యంత అధునాతన సాహిత్యంలో కూడా, ఈ రెండు అంశాలు వాడుకలో ఉన్నాయి: సరళమైన భాష మరియు గద్య ఉపయోగం. ప్రజలు కోరుకునేది. అందుచేత సంస్కృతంలో కూడా అతి సరళమైన సంస్కృతంలో రచించిన గద్యరూపంలో వినూత్న సాహిత్యాన్ని పాఠకుల అభిరుచికి అనుగుణంగా రూపొందించాలి. ఈ పనిలో మూడు దశలు ఉండవచ్చు: అనువాదం, అనుకరణ మరియు సృష్టి.
మొదటి అడుగు సంస్కృతం నేర్చుకోవడం. రెండవ దశ కవిత్వాన్ని అధ్యయనం చేయడం. సంస్కృతం యొక్క నిజమైన అధ్యయనం గ్రంథాల అధ్యయనం. అక్కడే భారతీయ విజ్ఞానం దాగి ఉంది. అయితే నేడు గ్రంథాలను అధ్యయనం చేసేవారు తక్కువ. బాగా బోధించే ఉపాధ్యాయులు తక్కువ. ఆ గ్రంధ సంప్రదాయం పోతే భారతదేశ సంపద అంతా పోయినట్లే. కావున, గ్రంధాల అధ్యయనం గురించి మనం ప్రత్యేకంగా ఆలోచించాలి. అందుకు ప్రతి ఒక్కరూ చైతన్యవంతులు కావాలి. కొంతమంది ప్రతిభావంతులైన విద్యార్థులు దీని గురించి తెలుసుకోవాలి, గ్రంథాలను అధ్యయనం చేయడానికి ప్రణాళిక వేయాలి మరియు అవసరమైన ఆర్థికశాస్త్రం మరియు మొదలైనవి చేయాలి. గ్రంథ పరిచయ శిబిరాలు, గ్రంధాల అర్థంపై సెమినార్లు, గ్రంధ తరగతులు, గ్రంథ పరీక్షలు మొదలైన ప్రదేశాల్లో నిర్వహించాలి. ప్రతి గ్రంధాల నుండి ఉద్భవించిన యువ పండితులను సృష్టించాలి.
ప్రభుత్వ విధానాలను మార్చటం దీర్ఘకాల సమస్య. సంస్కృతం బోధించడం అనేది సాహిత్యం లేదా మరే ఇతర శాస్త్రాల గురించి కాకుండా 'సంస్కృతం వ్యాప్తి' గురించి అయి ఉండాలి. సంస్కృత బోధన నాణ్యతను మెరుగుపరచడానికి పాఠ్యపుస్తకాల నాణ్యత మరియు ఉపాధ్యాయుల నాణ్యత అనే అంశాలలో కృషి చేయాలి. సంస్కృత మాధ్యమం ద్వారా సంస్కృతం బోధించాలి. సంస్కృతం బోధించడంలో ప్రాచీన, ఆధునిక పాఠ్యాంశాలు రెండింటినీ కలపాలి. తరగతి గదులలో సంస్కృతం బోధించడం చాలా ఆకర్షణీయంగా ఉండాలి, విద్యార్థులందరూ సంస్కృతాన్ని అంగీకరించాలి, తద్వారా విద్యార్థులందరూ సంస్కృతంలో మాట్లాడగలరు మరియు వ్రాయగలరు, తద్వారా వేలాది మంది విద్యార్థులు తరువాత గ్రంథాల అధ్యయనంలో పాలుపంచుకునేలా స్ఫూర్తిదాయకంగా ఉండాలి.
అభ్యాసము పూర్తి చేయడానికి పుస్తకాలు, సౌండ్ రికార్డింగ్‌లు మరియు ఇతర ఆధునిక పనిముట్ల ఉపయోగ అవసరం ఎంతైనా కలదు. అవి కూడా చాలా వైవిధ్యంగా ఉండాలి. ఉదాహరణకు, అభ్యాసకుల వయస్సు, విద్యా నేపథ్యం, వృత్తి మరియు అభిరుచుల ప్రకారం వివిధ పుస్తకాలు ఉండవచ్చు. వివిధ సబ్జెక్టుల వారీగా బోధించడానికి అనేక రకాల పుస్తకాలు ఉండవచ్చు, భాషా బోధన యొక్క వివిధ పద్ధతుల ద్వారా బోధించడానికి పుస్తకాలు, సంస్కృత సాహిత్యంలోని వివిధ భాగాలను బోధించడానికి పుస్తకాలు, వ్యాకరణంలోని ప్రతి అధ్యాయానికి అధికారం ఇచ్చే పుస్తకాలు - మొదలైనవి. చాలా ఆడియో మరియు వీడియొ రికార్డింగ్‌లు కూడా ఉండాలి.
లక్ష్యాల సాధనకు కార్యక్రమాలు ఉపకరిస్తాయి. కార్యక్రమ నర్వహణే ముఖ్య ఉద్దేశ్యం కాకూడదు. ఆలోచనలను ప్రోత్సహించడం, భాషలను బోధించడం, కార్మికులను నిర్మించడం, నిధుల సేకరణ, కొత్త రంగాల్లోకి ప్రవేశించడం, ప్రోత్సహించడం, నిర్వహించడం మరియు పనిని బలోపేతం చేయడం వంటి వివిధ లక్ష్యాలను సాధించడానికి కార్యక్రమాలను రూపొందించాలి. స్థానిక స్థాయిలో చేయాల్సిన కార్యక్రమాలు మరియు జిల్లా, మహానగర, శాఖాపరమైన మరియు రాష్ట్ర స్థాయిలలో చేయవలసిన కార్యక్రమాలను రెండు రకాల ఇక్కడ ఇస్తున్నాము. సంస్కృత భారతీ స్థానిక స్థాయిలో ప్రస్తుతం నిర్వహిస్తున్న కార్యక్రమాలు:
"సంస్కృత భారతి" యొక్క అంతిమ లక్ష్యం సంస్కృతం యొక్క సర్వతోముఖాభివృద్ధిని మరియు భారతదేశం యొక్క సర్వతోముఖాభివృద్ధిని సాధించడం. 'సంస్కృత భారతి' అనే పేరుతో దేశవ్యాప్తంగా, పెద్ద, సద్గుణ మరియు శక్తివంతమైన సామూహిక సంస్థను సృష్టించడం తక్షణ లక్ష్యం, ఈ సుదూర లక్ష్యాన్ని సాధించాలని భావిస్తున్నారు. ఏదేమైనా, సంస్థ యొక్క ప్రతి భాగం యొక్క లక్ష్యం సంస్కృతం అభివృద్ధికి కృషి చేయడం మరియు దేశ పురోగతికి సంబంధించిన కార్యకలాపాలలో పాల్గొనడం.
సమాజంలో సంస్కృతం పట్ల గర్వించే వారు, సంస్కృతం నేర్చుకోవాలనే తపన ఉన్నవారు అసంఖ్యాకంగా ఉన్నారు. ప్రదేశాలు, పట్టణాలు మరియు నగరాలు, గ్రామాలు మరియు గ్రామాలలో సాయంత్రం బోధనా కేంద్రాలు ప్రారంభించబడ్డాయి. అనేక రకాల తరగతులు ఉన్నాయి - ప్రారంభ తరగతులు, అధునాతన కోర్సులు మరియు వివిధ విషయాలలో బోధనా కార్యక్రమాలు. పాఠాలు స్వల్పకాలిక మరియు దీర్ఘకాలికమైనవి నిర్మించబడాలి.
సంస్కృత భారతి అనేక రాష్ట్రాల్లో ఉత్తర ప్రత్యుత్తరాల ద్వారా సంస్కృతాన్ని బోధించడానికి ఏర్పాటు చేసింది. అధికారం పెరిగే కొద్దీ అన్ని రాష్ట్రాల్లోనూ ఈ విధానాన్ని ప్రవేశపెట్టాలి. కరస్పాండెన్స్ ద్వారా, అనేక సంస్కృత సబ్జెక్టులలో బహుళ కోర్సులు ఉండవచ్చు. ఇంటర్నెట్ ద్వారా బోధించడం, శాటిలైట్ మార్గాల ద్వారా సంస్కృతం బోధించడం వంటి కొన్ని గొప్ప ఏర్పాట్లు కూడా చేయాలి.
నాలుగు వందల సంవత్సరాల క్రితం, ప్రపంచంలో 5,000 భాషలు ఉండేవి. ఇప్పుడు రెండు వేల భాషలు ఉన్నాయి. వ్యవహారాంలో అభ్యసించటాన్ని వదిలివేయడం వల్ల 3,000 భాషలు కనుమరుగయ్యాయి. వాడుకలో తగ్గుదల కారణంగా వెయ్యికి పైగా భాషలు అంతరించిపోయే దశలో ఉన్నాయి. ‘‘సంస్కృతాన్ని నిత్య జీవన భాషగా మార్చాలి.
శాఖా గ్రంథాలయం, అనగా ప్రభుత్వానికి సంబంధించింది.దీనిని బ్రాంచి లైబ్రరీ,కమ్యూనిటీ గ్రంథాలయం, కమ్యానిటీ లైబ్రరీ అని కూడా అంటారు. ఇది గ్రంధాలయ వ్యవస్థలో భాగమైన ఒక లైబ్రరీ. ఇవి ప్రధాన గ్రంధాలయం, లేదా ప్రభుత్వ శాఖ, ప్రవేటు సంస్థలకు,యాజమాన్యాలకు అనుబంధంగా పనిచేస్తాయి. అయితే ఇవి అన్ని ప్రాంతాలలో లేవు.కానీ ఉన్నవాటిని ప్రాంతాలవారిగా వర్గీకరించి,వాటిని అన్ని ప్రధాన శాఖలకు అనుసంధానించబడి ఉంటాయి.గ్రంధాలయ వ్యవస్థలో భాగమైన ఈ బ్రాంచి గ్రంధాలయ సంస్థను ఏకీకృత గ్రంధాలయ వ్యవస్థ ద్వారా శాఖా గ్రంథాలయాలను పోషిస్తుంది.
గ్రంధాలయం కమ్యూనిటీ సర్వీస్, ఇన్ఫర్మేషన్ బ్యూరో, కంటిన్యూషన్ స్కూల్, ప్రజాస్వామ్యం కోసం ఒక శిక్షణా పాఠశాలగా పరిగణిస్తారు.జీవితంలో సమాజం ఆదర్శవంతమైన జీవితాన్ని, ఆదర్శాలను రూపొందించడంలో అమూల్యమైన సేవలను గ్రంధాలయం అందిస్తుంది.
ఇది వయస్సు, వృత్తి, జాతి, లింగం, రంగు, మతంతో సంబంధం లేకుండా అందరికీ ఉచితంగా తెరవబడుతుంది.అవసరమైన ఏ సాహిత్యానికైనా ఉచిత ప్రాప్తిని అందిస్తుంది.జ్ఞాన సంపదను పెంపొందించింది.
కొన్ని దేశాలలో మునిసిపాలిటీలకు వారి స్వంత లైబ్రరీ వ్యవస్థ ఉంటుంది.ఉదాహరణకు:16 లైబ్రరీ శాఖలతో లండన్ పబ్లిక్ లైబ్రరీ , 64 లైబ్రరీలతో హెల్సింకి మెట్రోపాలిటన్ ఏరియా లైబ్రరీస్, 685 శాఖలతో వెనిజులా నేషనల్ లైబ్రరీ ప్రధాన శాఖలు ఉన్నాయి.కొన్ని ప్రసిద్ధ లైబ్రరీ శాఖలలో న్యూయార్క్ పబ్లిక్ లైబ్రరీ సిస్టమ్‌లో భాగమైన న్యూయార్క్ పబ్లిక్ లైబ్రరీ మెయిన్ బ్రాంచ్, డిస్ట్రిక్ట్ ఆఫ్ కొలంబియా పబ్లిక్ లైబ్రరీ సిస్టమ్ శాఖ మార్టిన్ లూథర్ కింగ్ జూనియర్ మెమోరియల్ లైబ్రరీ ఉన్నాయి.
ఆంధ్రదేశ్ గ్రంథ భాండాగారం సంఘం అనే పేరుతో చిలకమర్తి లక్ష్మీ నరసింహ పంతులు పిలుపు ఇచ్చిన స్పూర్తితో 1914 ఏప్రియల్ 14 న విజయవాడలో స్థాపించబడింది.ఇది భారతదేశంలో స్థాపించబడిన మొట్టమొదటి లైబ్రరీ అసోసియేషన్. తరువాట దీనిని ఆంధ్రప్రదేశ్ లైబ్రరీ అసోసియేషన్ అని పేరు పెట్టారు.
తెలంగాణ విడిపోకముందు ఆంధ్రప్రదేశ్‌లో అన్ని శాఖలకు చెందిన గ్రంధాలయాల వివరాలు ఈ విధంగా ఉన్నాయి.వీటిని రాష్ట్ర స్థాయిలో ఆంధ్రప్రదేశ్ లైబ్రరీ అసోసియేషన్, జిల్లా స్థాయిలో జిల్లా లైబ్రరీ అసోసియేషన్ నియంత్రణలో పనిచేస్తాయి.
బొరేన్ అణువు త్రికోణియ సమతల కల్గి ఉన్నది.ప్రయోగాత్మంకంగా నిరూపణ అయిన – బంధ దూరం 119 .ఈ బంధవిలువ డైబొరేన్ అణువులోని – బంధ దూరంకు సమానం.బొరేన్ ప్రభావవంతమైన లక్షణంకారణంగా,ఇది డైమెరిసేసన్ వలన డైబొరేన్ గా ఏర్పడుతుంది.చర్యసమయంలోఏర్పడు ఎంథాల్పి విలువ -40 కిలో కాలరీలు/మోల్. ఈ ఉష్ణ విమోచకచర్యలో,ద్రావణంలో మిగిలి ఉండు బొరేన్ గాఢత స్వల్పం.